Atbildes uz ieinteresēto piegādātāju jautājumiem par atklāta konkursa “Budžeta plānošanas un finanšu vadības risinājuma izstrāde un uzturēšana”
(iepirkuma identifikācijas Nr. VK 2023/03/ANM) nolikumu


Iepirkuma komisija 2024. gada 28. martā un 2024. gada 5. aprīlī ir saņēmusi ieinteresēto piegādātāju papildu informācijas (skaidrojuma) pieprasījumu par atklāta konkursa “Budžeta plānošanas un finanšu vadības risinājuma izstrāde un uzturēšana” (iepirkuma identifikācijas Nr. VK 2023/03/ANM) nolikumu un paskaidro turpmāko.

	Ieinteresētā piegādātāja jautājums
	Iepirkuma komisijas atbilde

	Līguma 3.1.2. punkts paredz, ka līguma izpildi nevar apgrūtināt Piegādātāja saistības pret trešajām pusēm. Tā kā līguma izpildi var apgrūtināt ne vien Piegādātāja, bet arī Pasūtītāja saistības pret trešajām pusēm, lūdzam iekļaut līguma projektā ekvivalentu punktu attiecībā uz aizliegumu apgrūtināt līguma izpildi ar Pasūtītāja saistībām pret trešajām pusēm.

	Piegādātājs šajā gadījumā ir saistītā puse, respektīvi, puse, kura piegādā izstrādātu programmatūru. Līdz ar to tieši piegādātāja saistību izpilde var tikt apgrūtināta saistību dēļ pret trešajām personām.

	Līguma projekta 3.4.7. punkts paredz Pasūtītāja tiesības objektīvu iemelsu dēļ pieprasīt Piegādātāja speciālista nomaiņu. Lai Pušu saistības līguma ietvaros būtu proporcionālas, lūdzam paredzēt arī ekvivalentas Piegādātāja tiesības - proti, tiesības objektīvu iemeslu dēļ pieprasīt Pasūtītāja projektā iesaistīta darbinieka aizstāšanu.
	Speciālistu nomaiņa ir veids, kā Pasūtītājs var reaģēt uz neatbilstošu līguma izpildi. Jautājumu par Pasūtītāja speciālista nomaiņu Piegādātājs var realizēt, vēršoties pie Pasūtītāja vadības vai augstākā institūcijā.

	Lūdzam precizēt līguma projekta 10.5.1. punkta redakciju, aizstājot vārdus "var izmaksāt" ar vārdu "izmaksā". Šo lūgumu pamato apsvērums, ka, ja Piegādātājs ir iesniedzis atbilstošu galvojumu, tad pilnas cenas izmaksa ir Pasūtītāja pienākums, nevis tiesības
	20% (divdesmit procentus) no posma izstrādes cenas un izstrādes laikā pasūtīto izmaiņu pieprasījumu cenas Pasūtītājs var izmaksāt pēc saistību izpildes galvojuma saņemšanas, ja šis galvojums atbilst normatīvo aktu, tajā skaitā Ministru kabineta 2016. gada 20. septembra instrukcija Nr. 3 "Ārvalstu finanšu instrumentu finansētu civiltiesisku līgumu izstrādes un slēgšanas instrukcija valsts tiešās pārvaldes iestādēs" (turpmāk – Instrukcija) noteikumiem. Gadījumā, ja iesniegtais galvojums neatbildīs Instrukcijas noteikumiem, Pasūtītājs nebūs tiesīgs izmaksāt atlikušo posma līgumcenas daļu.

	Lūdzam Līguma projekta 14.1. punktā iekļaut norādi par to, ka Pušu no līguma izrietošās saistības, tostarp zaudējumu atlīdzības pienākums, nevar pārsniegt līguma summu. Šāds atbildības ierobežojums tiek izmantots gan starptautiskajā, gan Latvijas iepirkumu, tostarp informācijas sistēmu iepirkumu, praksē. Atbildības ierobežojums ir pamatots ar apstākli, ka nav taisnīgi un samērīgi ierobežot līguma summu, vienlaikus neierobežojot no līguma izrietošo atbildību (kas attiecīgi var pārsniegt līguma summu).
	Tiks veikti grozījumi.

Zaudējumu atlīdzības nosacījumi noteikti atbilstoši Civillikuma ceturtās daļas astotajai nodaļai (Zaudējumi un to atlīdzība)

	Līguma 14.3. punkts (ar atsauci uz Līguma projekta 13.6. punktu) ir acīmredzami nesamērīgs, jo var radīt situāciju, kad, piemēram, licences ar salīdzinoši nelielu finansiālu vērtību nenodrošināšanas gadījumā ir maksājams līgumsods visa nodevuma cenas apmērā (kas var daudzkārt pārsniegt attiecīgās licences cenu). Tādēļ lūdzam Līguma 14.3. punktā ietvert regulējumu, saskaņā ar kuru ir maksājams līgumsods noteiktā procentuālā apmērā (piemēram, 1% apmērā) no attiecīgā nodevuma summas. Ir svarīgi ievērot, ka minētajā situācijā Piegādātājam jebkurā gadījumā saglabājas pienākums izlabot situāciju, piemēram, nodrošinot attiecīgo licenci.
	Līguma 13.6.punkts nosaka Piegādātāja pienākumu nodrošināt visu nepieciešamo licenču saņemšanu. Gadījumā, ja nodevums ietver kontrafakta licences, Pasūtītājam tiek radīti zaudējumi visa nodevuma vērtības apjomā, jo tas nav legāli izmantojams.

	Lūdzam izslēgt no Līguma projekta 14.5. punktu un attiecīgi pārskatīt līguma 7. punktu, Priekšlikums ir pamatots ar apstākli, ka nav ne samērīgi ne no industrijas viedokļa pamatoti veikt sprinta detalizētas kvalitātes pārbaudes un piemērot līgumsodus. Tas izriet no sprinta kā mazākās izstrādes iedalījuma mērvienības būtības. Iespējamās kļūdas konkrētā sprintā tiek novērstas nākamā sprinta laikā; ja Pasūtītājs neļaus turpināt izstrādi pirms kļūdu novēršanas konkrētajā sprintā, tas kavēs līguma izpildi kopumā. Turklāt līguma izpildes laikā nav plānots norēķināties ar Piegādātāju par atsevišķiem sprintiem. Visbeidzot, nemaz nav plānots katra sprinta rezultātu piegādāt uz testa vidi
	Tiks veikti grozījumi.

	Lūdzam skaidrot, kā Pasūtītājs ir plānojis praktiski piemērot Līguma projekta 14.7. punktu, ņemot vērā to, ka iepirkuma un līguma primārais mērķis ir panākt labas kvalitātes nodevumus (proti, speciālistu "uzraudzīšana" nav pašmērķis) un to, ka dažādās līguma izpildes stadijās speciālistu iesaistes līmenis objektīvi atšķiras.
	Tiks veikti grozījumi.

Vadošie speciālisti tiek novērtēti atlases ietvaros, bez tam par speciālistu papildus kvalifikāciju tiek piešķirti saimnieciskā izdevīguma punkti. Līdz ar to Pasūtītājs sagaida, ka līguma izpildē piedalīsies atbilstošas kvalifikācijas speciālisti. Gadījumā, ja šie speciālisti nepiedalās līguma izpildē, atbilstoši savai kompetencei, Pasūtītājs patur tiesības piemērot līgumsodu.

	Līguma 15.3. punkts paredz vairāk par desmit gadījumiem, kuros Pasūtītājs ir tiesīgs vienpusēji izbeigt līgumu. Piegādātāja tiesības vienpusēji uzteikt līgumu nav paredzētas vispār. Šāda situācija ir nesamērīga. Ievērojot to, lūdzam papildināt līguma projektu ar punktu šādā redakcijā: "Piegādātājs ir tiesīgs izbeigt līgumu ar vienpusēju paziņojumu, ja Pasūtītājs ir atkārtoti nepamatoti attiecies pieņemt izstrādātā Posma vai Kārtas programmatūru". 
	Līguma vienpusējas izbeigšanas nosacījumi ir noteikti Instrukcijas 2.20 sadaļā “Atkāpšanās no līguma, līguma atcelšana un izbeigšana”




Par tehnisko specifikāciju:
	1. Par 2.1.punktu - Lietotāju pārvaldība
Vai pareizi saprotam, ka lietotāju lomas tiek definētas un uzturētas šajā sistēmā?
Lūgums precizēt uz kādiem sistēmas elementiem jābūt attiecināmām tiesību grupām?  Piemēram vai tiesību grupa nosaka lietotāja lomas piekļuves tiesības sistēmas formām, vai atsevišķiem datu laukiem vai arī citiem sistēmas elementiem?
	
Jā, lietotāju lomas tiek definētas un uzturētas šajā sistēmā. Lietotāju tiesības pārvaldāmas organizāciju, lomu līmenī. Atsevišķos gadījumos iespējamas tiesības uz konkrēto objektu.

Tiesību loma (tiesību grupa) sastāv no vajadzīgajām atļaujām sistēmā.
Sistēmā jāvar veidot jaunas vai rediģēt esošas tiesību grupas, tām mainot tiesību apjomu, lai nodrošinātu lietotāju atļautās darbības sistēmā.


	2. Par 2.2.punktu - Klasifikatori
Lūdzam precizēt klasifikatoru uzturētāju un klasifikatoru skaitu (API skaitu), no kuriem ir jāveic klasifikatoru datu imports. Papildus lūgums precizēt - klasifikatoru datu importa procesu, piemēram, vai notiek pilnīga datu pārlāde vai tikai izmaiņu ielāde, kā arī periodiskums ar kādu veicama datu ielāde un kādas datu apmaiņas tehnoloģijas tiks izmantotas
	Prasība tiks detalizēta sprinta laikā. Klasifikatoru apmaiņas tehnoloģija - REST API. 

	3. Par 2.2.punktu – Klasifikatori
Lai izvairītos no neprecīzas interpretācijas, lūdzu sniegt vismaz vienu piemēru hierarhiskam klasifikatoram un  hierarhiskai struktūrai no klasifikatora elementiem, kas minēts šajā specifikācijas prasībā.

	Klasifikatori un to hierarhija tiks definēta sprinta laikā. Zemāk doti divi piemēri, lai raksturotu klasifikatoru hierarhisko struktūru.

Hierarhiju var nolasīt no klasifikatora elementa koda, piemēram, Ministriju programmu, apakšprogrammu klasifikators – klasifikatora elements ir XYYPRAP00, kur X - budžeta veids, YY – ministrijas kods, PR – programmas kods, AP00 - apakšprogrammas kods.
Piemēram:
P13000000
P13290000
P13300000
P13310000
P13310100
P13310200
Cits veids, kā nosaka hierarhiju, ir no klasifikatora elementa atribūta, kas norāda augstāko elementu. Piemēram, Iestāžu klasifikators, kur elements ir XXXX ar atribūtu MM, kur XXXX - iestādes kods, MM – ministrija.
Piemēram:
0050 Finanšu ministrija 13
0051 Valsts kase 13
Hierarhiski:
13 
0050
0051
Klasifikatoru elementiem ir atribūti, visi elementi un atribūti ir laikatkarīgi.


	4. Par 2.3.punktu – Darba plūsmas
Lūdzu precizēt ar piemēru, kas tiek saprasts ar terminu - "sistēmas standarta darbplūsmu bibliotēkas
	Sistēmā definēto darbplūsmu saraksts, no kura var izvēlēties modificējamo darbplūsmu.


	5. Par 2.4.punktu – Formu attēlošana
Lūgums precizēt kādam nolūkam ir nepieciešama šāda funkcionalitāte, kādas biznesa vajadzības ir plānots risināt ar to? Vai varētu būt iespējama situācija, ka nepieciešamās biznesa vajadzības ir iespējams atrisināt tehniski citādākā veidā? Vai piegādātājs var piedāvāt citus risinājuma veidus?
	Prasība paredz konfigurējamu datu izkārtojumu.
Vajadzība ir nodrošināt iestāžu individuālajām vajadzībām pielāgotu skatu.

	6. Par 2.5.punktu - Datu lauki
Lūgums precizēt ar piemēru, kas tiek saprasts ar terminu - "Sistēmā jāvar definēt nosacījumi". Lūdzam sniegt vismaz vienu piemēru šādam konfigurācijas ierakstam.
	
Jāvar definēt,  vai pārbaude notiek, piemēram, pie aizpildes, pie saglabāšanas vai pie dokumenta statusa maiņas.

	7. Par 2.7.punktu - Lietotāju autentifikācija un autorizācija
Lūgums sniegt vairāk informāciju par VK koplietošanas lietotāju autentifikācijas un autorizācijas sistēmu. Piemēram, kāda tehnoloģija tiek izmantota? Kādi ir galvenie autentifikācijas un autorizācijas procesa soļi?
	Autentifikācija:
1.variants. HTTP pieprasījuma header ir lietotāja identifikators.
2.variants. Sistēmai ir iespēja pielāgot deleģētai autentifikācijai, izmantojot Open ID Connect protokolu.
Autorizācija: nodrošina sistēma, bet nākotnē plānots iegūt tiesību datus no citas sistēmas izmantojot REST API.


	8. Par 2.8.punktu - Darbību audits
Lūgums precizēt prasību - "Sistēmas komponenšu līmenī jāsaglabā audita pieraksti", sniedzot auditācijas ierakstu piemērus
	Jānodrošina, lai auditācijas pierakstos kā minimums tiek iekļauts prasībā norādītā informācija

	9. Par 2.8.punktu - Darbību audits
Kādā veidā tiks nodrošināta šifrēšanas atslēgu izsniegšana un pārvaldība? Vai sistēmā ir jāparedz un jāizstrādā kontrole, kas verificēs vai nav veikta auditācijas ierakstu modificēšana? Vai pareizi saprotam, ka kriptogrāfiska kontrole tiek prasīta tikai sistēmas kļūdu paziņojumiem (exceptions)? Kāds tam ir pamatojums? Ja mērķis ir drošības incidentu izmeklēšanu tad uzskatām, ka kriptogrāfiskas kontroles jēga būtu lietotāju darbību auditam. Vai ir jāparedz auditācijas ieraksti arī lietotāja darbību fiksēšanai, nevis tikai datu lauku labošanas notikumiem ?

	Pie katra audita ieraksta ir iepriekšējā audita ieraksta hash kopā ar šo ieraksta hash vērtību

	10. Par 3.8.punktu - Atskaišu vajadzības
Lūgums precizēt no kādām citām sistēmām ir jāiegūst atskaišu dati. Kāds ir paredzamais tehniskais process šo datu iegūšanai, piemēram, vai šīs citas sistēmas nodrošina API ? Vai dati ir jāiegūst tiešsaistes režīmā vai arī ir nepieciešams nodrošināt lokālu atskaišu datu uzkrāšanu. Kāds ir sagaidāmais atskaišu sagatavošanas formāts (PDF, CSV, utt.)?
	Prasība tiks detalizēta sprinta laikā.
Datu iegūšanai tiks izmantoti REST API.
Atskaišu formāts (PDF, EXCEL, WORD)

	11. Par 3.8.punktu - Atskaišu vajadzības
Lūgums precizēt, kas tiek saprasts ar terminu - "Interaktīvas atskaites ", kāda veida interaktivitāte ir jānodrošina?
	Minimālās prasības pret interaktīvu atskaiti būtu datu apgabalu/rindu atlase, informācijas kārtošana, izvēršana/savēršana, filtrēšana.

	12. Par 4.4.punktu - Statusu plūsmu koriģēšana
Kas tiek saprasts ar terminiem - "pasākumu virzības posms" un "līmenis"? Lūgums precizēt ar piemēriem.

	Prioritāro pasākumu iesniegšanas process ir sadalīts divos posmos:
1) Sākotnējais prioritāro pasākumu saraksts (mazākā detalizācijā);
2) Atbalstīto prioritāro pasākumu saraksts (lielākā detalizācijā).
Ar vārdu "līmenis" ir domāts jebkurš no iepriekšējiem statusiem (lietotājiem).


	13. Par 4.5.punktu - Sakarība ar “Vidējā termiņa budžeta plānošana un ilgtermiņa saistību uzskaites” funkcionalitāti
Vai pareizi saprotam, ka no katra prioritārā pasākuma ir automātiski jāizveido pasākuma kartīte un budžeta paskaidrojums, attiecībā 1:1?

	Pareizi, vienīgi citās funkcionalitātēs atspoguļojamās informācijas apjoms varētu būt mazāks. Piemēram, uzrādot tikai skaitlisko informāciju bez paskaidrojuma, atbilstoši konkrētās funkcionalitātes datu struktūrai.

	14. Par 5.1.punktu - Budžeta paskaidrojumu funkcionalitāte
Lūgums precizēt prasību - "kur katram līmenim (vai noteiktajā līmenī esošai formai) jāvar definēt lietotāju pieejas tiesības." Kā arī, vai pareizi saprotam, ka esošo prasību būtu iespējams realizēt definējot pieejas tiesības lietotāja lomai ?
Lūdzam arī precizēt specifikāciju, nosakot kas un kādā veidā definē nosacījumus, lai funkcionalitāte ielasītu datus. Ziņojumā no apspriedes ar piegādātājiem tika minēts, ka prasība tiks precizēta sprinta laikā t.i. ieviešanas laikā. Vēršam uzmanību, ka informācijas trūkuma dēļ Piegādātājs objektīvi nevar to novērtēt un attiecīgi sagatavot finanšu piedāvājumu tā realizācijai. Ja prasība nav specificēta konkursa laikā, piedāvājam šo sadaļu realizēt kā izmaiņu pieprasījumu ieviešanas projekta laikā, bet ja šāda iespēja nav, tad lūdzu paskaidrot/ precizēt utt

	Piemēram, var būt tiesības vadīt datus iestādes, programmas līmenī, vai ministrijas līmenī. Pareizi, ka prasību būtu iespējams realizēt definējot pieejas tiesības lietotāja lomai.

Datus var ielasīt/pārlasīt lietotājs pēc pieprasījuma. Pārlasīt var atsevišķus apgabalus. Piemēram, mainoties datiem vienai ministrijai citā procesā, ir jābūt iespējai pārlasīt tikai atsevišķas ministrijas datus (visa ministrija vai atsevišķa programma).



	15. Par 5.6.punktu - Statusu plūsmas konfigurēšana
Lūgums precizēt ar piemēru (-iem) sekojošu prasību - "Jāvar definēt daudzpakāpju saskaņošanu."

	Ņemot vērā to, ka procesā piedalās vairāki līmeņi, atkarībā no hierarhijas līmeņa saskaņojamajam datiem ir atšķirīga statusu plūsma.


	16. Par 5.7.punktu - Sakarība ar “Vidējā termiņa budžeta plānošana un ilgtermiņa saistību uzskaites" funkcionalitāti un "Prioritāro pasākumu iesniegšanas" funkcionalitāti
Lūdzam arī precizēt specifikāciju,  nosakot kas un kādā veidā definē nosacījumus datu pārnešanai no vidēja termiņa budžeta, apstiprinātiem prioritāriem pasākumiem. Ziņojumā no apspriedes ar piegādātājiem tika minēts, ka prasība tiks precizēta sprinta laikā t.i. ieviešanas laikā. Vēršam uzmanību, ka informācijas trūkuma dēļ Piegādātājs objektīvi nevar to novērtēt un attiecīgi sagatavot finanšu piedāvājumu tā realizācijai. Ja prasība nav specificēta konkursa laikā, piedāvājam šo sadaļu realizēt kā izmaiņu pieprasījumu ieviešanas projekta laikā, bet ja šāda iespēja nav, tad lūdzu paskaidrot/ precizēt utt.

	Datus var ielasīt/pārlasīt lietotājs pēc pieprasījuma. Pārlasīt var atsevišķus apgabalus. Piemēram, mainoties datiem vienai ministrijai citā procesā, ir jābūt iespējai pārlasīt tikai atsevišķas ministrijas datus (visa ministrija vai atsevišķa programma).
Datu pārnesi definē pasūtītājs, bet funkciju realizē izstrādātājs. Iespējams, ka datu pārnese nemaz nebūs nepieciešama, bet tie ielasīsies no pieejamiem datiem citās funkcionalitātes sadaļās. Tādēļ arī tika minēts, ka detalizēti tiks specificēts sprinta laikā. Jo pasūtītājam ar izstrādātāju būtu jāvienojas par labāko risinājumu, uzklausot visus argumentus. Šo var uzskatīt par vajadzību, kur no pasūtītāja puses nav stingras prasības, galvenais būtu nodrošināt datus.

	17. Par 6.2.punktu – Finansēšanas plāna izmaiņas
Lūgums precizēt prasību - "Jaunajai funkcionalitātei jānodrošina esošā FP funkcionalitāte e-pakalpojumā ePlāni, (Lietotāja ceļvedis), tajā skaitā nepieciešamo FP datu nodošana Vienotajai valsts budžeta plānošanas un izpildes informācijas sistēmai" - kādi dati ir jānodod, kādas ir datu apmaiņas tehniskās prasības un process?

	Integrācijas prasības skatīt Tehniskās specifikācijas 10.2. punktā. Vienotā valsts budžeta plānošanas un izpildes informācijas sistēma izstrādāta, izmantojot SAP tehnoloģijas.

	18. Par 6.3.punktu – APRO un FP izmaiņu versijas
Lūgums precizēt sekojošu prasību - "Atkarībā no Iestādes izmaiņu versijā norādītā procesa sistēmā jāvar definēt nākamos vadāmos pamatdatu laukus (to esamība, obligātums), noteiktas obligātās vai brīdinošās datu kontroles (validācijas), versiju statusa izmaiņu plūsmas u.c. konfigurācijas. " Kā arī - vai pareizi saprotam, ka šāda veida konfigurācijas darbus veic sistēmas administrators? Lūgums precizēt arī mērķi šādai prasībai? Vai piegādātājs var piedāvāt savādāku prasības realizācijas veidu, sasniedzot definētos mērķus? Prasības realizācija saskaņā ar esošo tās aprakstu varētu būt nepamatoti laikietilpīga.

	Prasība tiks detalizēta sprinta laikā. Prasības mērķis ir nodrošināt atšķirīgu datu ievades un apstrādes procesu atkarībā no lietotāja izvēlētā izmaiņu versijas veida (procesa) - FP izmaiņas vai Apropriācijas izmaiņas.
Katram izmaiņu versijas veidam sistēmā ir definēta sava statusu maiņas plūsma, ko definē administrators.

	19. [bookmark: _GoBack]Par 6.6.punktu – Ieņēmumu izmaiņas
Lūgums precizēt, vēlams ar praktiskiem piemēriem, šīs sadaļas prasības.

	Ieņēmumu izmaiņas ir Budžeta likuma 1. un 2.pielikuma izmaiņas, kur katra nākamā budžeta versija var saturēt starpības pret iepriekšējo budžeta versiju.

	20. Par 6.7.punktu – Konsolidācija
Lūgums precizēt sadaļu “Konsolidācija”. 
Ziņojumā no apspriedes ar piegādātājiem tika minēts, ka prasība tiks precizēta sprinta laikā t.i. ieviešanas laikā. Vēršam uzmanību, ka informācijas trūkuma dēļ Piegādātājs objektīvi nevar to novērtēt un attiecīgi sagatavot finanšu piedāvājumu tā realizācijai. Ja prasība nav specificēta konkursa laikā, piedāvājam šo sadaļu realizēt kā izmaiņu pieprasījumu ieviešanas projekta laikā, bet ja šāda iespēja nav, tad lūdzu paskaidrot/ precizēt utt.

	Atskaitēs dažādos līmeņos ir jāatspoguļo vai nu konsolidētie vai nekonsolidētie dati. Tas izpaužas tā: programmas/apakšprogrammas līmenī atsevišķi kodi (transferti) tiek atspoguļoti gan resursu, gan izdevumu sadaļās. Transferti var būt gan ienākošie, gan izejošie. Izdevumus var segt no ienākošā transferta, vai arī transferti var būt kā izdevumi (pārskaitījums citam izpildītājam). Attiecīgi transfertam vienmēr ir devējs un saņēmējs, un, ja programmas/ apakšprogrammas līmenī transerti tiek atspoguļoti abām pusēm gan resursu sadaļā, gan izdevumu sadaļā, tad augstākos līmeņos, piemēram ministrija kopā vai valsts budžeta kopsavilkumā, tiek summēti piemēram vienas puses resursi un otras puses izdevumi, lai kopsavilkumā dati netiktu atspoguļoti dubultā. Transferta kodi ir predefinēti un tiem klasifikatorā tiks pievienota pazīme.

	21. Par 7.punktu - Iestādes līmeņa plānošanas funkcionalitātes apraksts  
Lūgums precizēt sekojošu prasību - "Atsevišķu klasifikatoru uzturēšana tiek nodrošināta decentralizēti šajā funkcionalitātē ar tālāku to sinhronizāciju ar RVS Horizon."
Vai pareizi saprotam, ka decentralizēti klasifikatori nozīmē atsevišķām struktūrvienībām pieejamus klasifikatorus? Vai pareizi saprotam, ka sinhronizācija ar RVS Horizon nozīmē gan datu izgūšanu, gan nosūtīšanu uz RVS Horizon ?

	Klasifikatori būs vienoti, bet lietotāji varēs tos mainīt atbilstoši savām vajadzībām un tikai atbilstoši pieejas tiesībām. Atsevišķi klasifikatori tiks uzturēti ministrijas vai iestādes pusē. Tie būs jāaktualizē plānošanas pusē un jānosūta uz RVS Horizon.

	22. Par 7.1. punktu - Plānošanas formas un tās kontroles atskaites
Lūgums precizēt prasību - "Klasifikatora vērtībām jābūt sinhronizētām ar RVS Horizon". Vai datu sinhronizācija paredz datu ielasīšanu no RVS Horizon ? Vai arī datu eksportu uz RVS Horizon ?
Vai varam uzskatīt ka visi nepieciešamie dati būs pieejami RVS Horizon? Vai iespējama situācija, kad RVS Horizon datu nav un dati ir jāievada manuāli šajā sistēmā?
Lūdzam arī precizēt prasību par dimensiju papildināšanu “Dimensiju skaits sistēmā var tikt papildināts atbilstoši vajadzībām”.
 Ziņojumā no apspriedes ar piegādātājiem tika minēts, ka prasība tiks precizēta sprinta laikā t.i. ieviešanas laikā. Vēršam uzmanību, ka informācijas trūkuma dēļ Piegādātājs objektīvi nevar to novērtēt un attiecīgi sagatavot finanšu piedāvājumu tā realizācijai. Ja prasība nav specificēta konkursa laikā, piedāvājam šo sadaļu realizēt kā izmaiņu pieprasījumu ieviešanas projekta laikā, bet ja šāda iespēja nav, tad lūdzu paskaidrot/ precizēt utt.

	Jāparedz datu ielasīšana no RVS Horizon. Klasifikatori var tikt padoti uz RVS Horizon.
Visi dati nebūs pieejami RVS Horizon, dati būs jāvada arī plānošanas sistēmā.
Esošā brīdī definēto dimensiju skaits ir 7, bet  skaits var mainīties.

	23. Par 7.1.2. apakšpunktu - Uzsākot kārtējo gadu
Lūgums precizēt prasības sadaļā “Uzsākot kārtējo gadu”, vēlams iekļaut arī piemērus. 
Ziņojumā no apspriedes ar piegādātājiem tika minēts, ka prasība tiks precizēta sprinta laikā t.i. ieviešanas laikā. Vēršam uzmanību, ka informācijas trūkuma dēļ Piegādātājs objektīvi nevar to novērtēt un attiecīgi sagatavot finanšu piedāvājumu tā realizācijai. Ja prasība nav specificēta konkursa laikā, piedāvājam šo sadaļu realizēt kā izmaiņu pieprasījumu ieviešanas projekta laikā, bet ja šāda iespēja nav, tad lūdzu paskaidrot/ precizēt utt.

	Finansēšanas plāns kļūst par griestiem smalkākam budžeta sadalījumam izmantojot papildus dimensijas.

	24. Par 7.1.3. apakšpunktu – Kārtējā gada iekšējo izmaiņu iestrāde
Lūdzam precizēt filtrēšanas prasību “Jānodrošina filtrēšanas iespēja no formā redzamajiem elementiem.  
Ziņojumā no apspriedes ar piegādātājiem tika minēts, ka prasība tiks precizēta sprinta laikā t.i. ieviešanas laikā. Vēršam uzmanību, ka informācijas trūkuma dēļ Piegādātājs objektīvi nevar to novērtēt un attiecīgi sagatavot finanšu piedāvājumu tā realizācijai. Ja prasība nav specificēta konkursa laikā, piedāvājam šo sadaļu realizēt kā izmaiņu pieprasījumu ieviešanas projekta laikā, bet ja šāda iespēja nav, tad lūdzu paskaidrot/ precizēt utt.

	Piemēram, ja formas kādā no kolonnām ir tikai viens vai vairāki elementi, kurus vēlamies attēlot formā, bet pārējos slēpt, tādā veidā nodrošinot ērtāku informācijas ievadi/apstrādi.

	25. Par 7.2.4. apakšpunktu - Citas analītiskās atskaites
Lūgums precizēt prasību - "Sistēmā jāparedz iespēja lietotājiem decentralizēti pēc saviem kritērijiem". Kas tiek saprasts ar terminu “decentralizēti”? Vai šādas atskaites ir pieejamas tikai konkrētajam lietotājam, vai iestādei?

	Minimālās prasības pret interaktīvu atskaiti būtu datu apgabalu/rindu atlase, informācijas kārtošana, izvēršana/savēršana, filtrēšana.
Tiks precizēts Tehniskās specifikācijas 7.2.4. punktā minētās prasības.

	26. Par 8.1.punktu – Vispārīgs apraksts
Kā savus priekšlikumus iesniegs atbilstoši Saeimas kārtības ruļļa 95.pantam noteiktās personas ? Vai ir jāparedz, ka šīm personām būs piekļuve šai sistēmai ?

	Šo personu priekšlikumus iesniegs atbildīgā persona/s, kurai būs piekļuve sistēmai. Deputātiem nav paredzēta datu ievade pa tiešo sistēmā.

	27. Par 9.punktu – Izpildes analīzes funkcionalitātes apraksts
Lūgums precizēt no kurienes tiks ielasīti aktuālie izpildes dati (skaitliskās vērtības)? Vai pareizi saprotam, ka gan no RVS Horizon, gan SAP ERP, gan SAP BW? Vai ir iespējama situācija, kad izpildes dati nav pieejami un sistēmas lietotāji ievada izpildes datu manuāli?

	Izpildes dati būs pieejami kādā no sistēmām, un tie kalpos kā sagatave. Lietotājiem vajadzēs ievadīt paskaidrojošo informāciju vai precizēt iepriekš sniegto informāciju. Jāparedz lauki ar datu labošanas un bez datu labošanas iespējām.

	28. Par 9.7.punktu – Statusa plūsmas konfigurēšana
Lūgums ar piemēru precizēt prasību - "Jāvar definēt daudzpakāpju saskaņošanu". Vēlams precizēt prasību ar praktisku piemēru sarežģītākajam scenārijam.

	Ņemot vērā to, ka procesā piedalās vairāki līmeņi, atkarībā no hierarhijas līmeņa saskaņojamajam datiem ir atšķirīga statusu plūsma.
Prasība tiks detalizēta sprinta laikā.

	29. Par 9.8.punktu – Sakarība ar “Vidējā termiņa budžeta plānošana un ilgtermiņa saistību uzskaites",”, “Prioritāro pasākumu iesniegšanas”, “Apropriāciju un finansēšanas plānu izmaiņu” funkcionalitāti
Lūdzam precizēt specifikāciju nosakot kas un kādā veidā definē nosacījumus datu pārnešanai no vidēja termiņa budžeta, apstiprinātiem prioritāriem pasākumiem un apropriāciju izmaiņu funkcionalitātēm. 
Ziņojumā no apspriedes ar piegādātājiem tika minēts, ka prasība tiks precizēta sprinta laikā t.i. ieviešanas laikā. Vēršam uzmanību, ka informācijas trūkuma dēļ Piegādātājs objektīvi nevar to novērtēt un attiecīgi sagatavot finanšu piedāvājumu tā realizācijai. Ja prasība nav specificēta konkursa laikā, piedāvājam šo sadaļu realizēt kā izmaiņu pieprasījumu ieviešanas projekta laikā, bet ja šāda iespēja nav, tad lūdzu paskaidrot/ precizēt utt.

	Definēs Valsts kase kopā ar Finanšu ministriju. Kāda precīzi informācija būs jāpārnes, tiks specificēts sprinta laikā.

	30. Par 2,8, 3.8, 4.6, 5.8,  8.5 un 9.2 punktiem - Atskaišu vajadzības
Lūgums precizēt, kas tiek saprasts ar prasību - "papildus standarta atskaites lietotājam ir jāspēj veidot patstāvīgi"? Vai pareizi saprotam, ka šo prasību būtu iespējams realizēt ieviešot sekojošu funkcionalitāti sistēmā - 1.nodrošinot iepriekš definētus datu laukus (kas atbilst konkrētai sistēmas funkcionalitātei) , kurus ir iespējams iekļaut atskaitēs, 2. nodrošinot iepriekš definētus datu filtru laukus, 3. paredzot, ka lietotājs kombinējot datu laukus ar filtriem var izveidot vajadzīgo atskaiti un eksportēt rezultātu uz ārēju failu, piem. Excel? Vai pareizi saprotam, ka šādi izveidotas atskaites nav publiskas un ir pieejamas tikai lietotājam, kurš tās ir izveidojis?

	Prasības tiks precizētas tehniskās specifikācijas punktos 3.8., 4.6., 5.8., 8.5., kuros prasības ir minētās.
Tehniskās specifikācijas 2.8. un 9.2. punkti neattiecas uz atskaites veidošanas prasībām.

	31. Par 3.4, 4.4, 5.6, 9.7. punktiem - Statusa plūsmas konfigurēšana
“Statusa plūsmas konfigurēšanas” sadaļās lūgums precizēt kādas prasības ir dokumentu visiem saskaņošanas procesiem – daudzpakāpju, paralēliem, starpresoru saskaņošanas procesiem u.t.t. un statusu maiņām. 
Ziņojumā no apspriedes ar piegādātājiem tika minēts, ka prasība tiks precizēta sprinta laikā t.i. ieviešanas laikā. Vēršam uzmanību, ka informācijas trūkuma dēļ Piegādātājs objektīvi nevar to novērtēt un attiecīgi sagatavot finanšu piedāvājumu tā realizācijai. Ja prasība nav specificēta konkursa laikā, piedāvājam šo sadaļu realizēt kā izmaiņu pieprasījumu ieviešanas projekta laikā, bet ja šāda iespēja nav, tad lūdzu paskaidrot/ precizēt utt

	Atbilstoši tehniskās specifikācijas 2.3. punkta minētajām prasībām.
Paralēli un secīgi ir statusu plūsmas maiņas veidi.
Starpresoru saskaņošana paredz saskaņošanas procesu katrā resorā, kurš rezultējas kopēja saskaņotā versijā.
Daudzpakāpju saskaņošana - ņemot vērā to, ka procesā piedalās vairāki līmeņi, atkarībā no hierarhijas līmeņa saskaņojamajam datiem ir atšķirīga statusu plūsma katrā saskaņošanas līmenī.


	32. Par 3.3.punktu - Budžeta plāni, 6.2.2.apakšpunktu - FP hierarhiskā struktūra, 6.2.4. apakšpunktu - FP veidlapa un atskaites, 6.2.5.apakšpunktu - FP un FP redakciju statusa plūsmas konfigurēšana
Lūdzam precizēt šīs sadaļas, iekļaujot piemērus. Tehniskajā specifikācija esošais apraksts nav pietiekami precīzs, lai piegādātājs to var novērtēt attiecīgi sagatavot finanšu piedāvājumu tā realizācijai

	Tehniskajā specifikācijā 3.3., 6.2.2. un 6.2.4.apakšpunkti aprakstīti detalizēti (t.sk., doti piemēri), savukārt 6.2.5. dota atsauce uz 6.5.punktu, kur aprakstīta statusu plūsmas konfigurēšana, tajā skaitā dots piemērs FP redakciju statusu plūsmai. Detalizētāk prasības tiks definētas sprinta laikā.

	33. Lūdzu apliecināt vai Pretendents pareizi saprot, ka  Tehniskās specifikācijas FP.9 un FP.10 punktos iekļautās prasības attiecās uz piedāvātās sistēmas vai tehnoloģijas iespējām, ko atbilstošas tehnoloģijas zinošs eksperts (programmētājs) var izmantot, lai veidotu jaunas vai mainītu esošās darba plūsmas vai formas?
	Darbplūsmu konfigurēšanu un ievadformu skatu definēšanu jāspēj veikt ar administratora rīkiem, neveicot programmēšanu. Sistēmai jānodrošina atbilstoša funkcionalitāte lietotājiem ar organizācijas administratora tiesībām.


	34. Lūdzu apliecināt vai Pretendents pareizi saprot, ka  Tehniskās specifikācijas FP.1 punktā iekļautās prasības par tiesību grupām attiecās uz piedāvātās sistēmas vai tehnoloģijas iespējām, ko atbilstošas tehnoloģijas zinošs eksperts (programmētājs) var izmantot, lai veidotu jaunas vai mainītu esošās tiesību grupas?
	Lietotāju tiesību definēšanu jāspēj veikt ar administratora rīkiem, neveicot programmēšanu. Sistēmai jānodrošina atbilstoša funkcionalitāte lietotājiem ar sistēmas administratora tiesībām.



